barkkrypere
Store norske leksikon,Biologi,Dyreriket,Ryggstrengdyr,Virveldyr,Fugler,Spurvefugler
Bakrrkrypere, tidligere kalt australtrekrypere, er en familie av spurvefugler. Den omfatter av sju arter: seks i Australia og én på Ny-Guinea. Fuglene er 13–17 cm lange og forholdsvis kraftige, med smalt, svakt nedoverbøyd nebb. Føttene er velutviklede, men ikke spesielt tilpasset klatring.
Levevis Adferden til barkkryperne ligner den hos trekrypere, ved at de leter etter insekter i barken på trær, men de to familiene er ikke beslektet. Fuglene kan hoppe bortover på undersiden av grener, og i motsetning til spetter og trekrypere bruker de ikke halen som støtte under klatring.Barkkrypere opptrer enkeltvis eller i par, og flyr ofte fra høyt oppe på stammen på ett tre til nær roten på et annet. Deretter beveger de seg i spiral rundt trestammen oppover, før den samme prosedyren gjentas på neste tre. Tre av artene tilbringer en god del tid på bakken. Les mer i Store norske leksikon spurvefugler trekrypere dyreliv i Australia